દિલ્હી નજીક ગ્રેટર નોઈડામાં બીફની અફવાને લઈને થયેલા મર્ડર બાદ તણાવનો માહાેલ છે. દાદરી વિસ્તારના બિસરા ગામમાં મોટી સંખ્યામાં પોલીસદળ તહેનાત કરવામાં આવ્યાં છે. ઉત્તર પ્રદેશના દાદરીમાં ગૌમાંસ ખાવાની અફવા ફેલાયા બાદ ૫૦ વર્ષના અખલાકની ઢોર માર મારીને કરાયેલી હત્યા અને તેના પુત્ર દાનીશને માર-મારીને અધમૂઓ કરી નાખવાની ઘટનામાં કેન્દ્ર સરકારે ઉત્તર પ્રદેશ પાસેથી રિપોર્ટ મંગાવ્યો હતો.